
	Студијски програм: Основне струковне студије - Струковна медицинска сестра

	Назив предмета: Здравствена нега у примарној здравственој заштити

	Статус предмета: Обавезни заједнички предмет за више студијских програма

	Број ЕСПБ: 7

	Услов: Уписан трећи семестар

	Циљ предмета
Стицање знања из области здравствене неге у примарној здравственој заштити, упознавање студената са организацијом рада свих установа које припадају примарном нивоу здравствене заштите и овладавање вештинама које су неопходне за рад медицинске сестре у овој области. Примена стечених знања и вештина у пракси.

	Исход предмета
Оспособљеност студената за: рад на промоцији и унапређењу здравља и превенцији болести; рад на откривању и уклањању фактора ризика за настанак оболевања; учешће у скринингу и раној дијагностици болести и превенцији компликација; рад у поливалентној патронажној служби и рад са појединцем, породицом и заједницом.

	Садржај предмета
Теоријска настава
Општи појмови и дефиниције здравствене неге у примарној здравственој заштити; Нивои превенције, превентивне активности и интервенције у примарној здравственој заштити; Установе за спровођење здравствене неге у систему примарне здравствене заштите; Методе рада у примарној здравственој заштити; Здравствено васпитни метод; Здравствено васпитна средства која се користе при раду у примарној здравственој заштити; Организација и спровођење скрининга; Врсте скрининга, са посебним акцентом на спровођење организованих скрининг прегледа; Здравствена нега у поливалентној патронажној заштити; Развој и активности патронажне службе; Садржај рада сестре у патронажи, прва патронажна посета, поновна патронажна посета; Специфичности рада патронажне сестре са вулнерабилним популацијским групама становништва; Садржај рада патронажне сестре у заједници; Организација здравствено-промотивних активности у заједници и партнерство за здравље; Промоција здравих стилова живота према Календару јавног здравља.
Практична настава (вежбе)
Упознавање са организацијом рада и службама у дому здравља; Рад сестре у службама за здравствену заштиту одраслог становништва са кућном лечењем и негом, у службама за здравствену заштиту деце, предшколским и школским диспанзерима и саветовалишту за младе, организација систематских прегледа, спровођење вакцинације, рад сестре у здравственој заштити жена, саветовалишта за труднице, школа родитељства, психофизичка припрема труднице за порођај; Делокруг рада сестре у Саветовалишту за дијабетес; Организација поливалентне патронажне службе; Припрема студената за патронажну посету (документација, материјал); Реализација патронажних посета; Утврђивање потреба за здравственом негом код појединих популационих група.

	Број часова активне наставе: 90
	Теоријска настава: 45
	Практична настава: 45

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	10
	писмени испит
	30

	практична настава (вежбе)
	20
	усмени испит
	

	колоквијум-и
	30
	практични испит
	10

	семинар-и
	
	
	




